काठमाडौँ, असार २८ । प्रधानमन्त्री केपी शर्मा ओलीले छिमेकी मित्रराष्ट्र चीनलाई हस्तान्तरण गरिएको एक जोडी गैंडा उपहारले आपसी सम्बन्ध थप विस्तार भएको बताएका छन् । नेपाल सरकारबाट मित्रराष्ट्र जनवादी गणतन्त्र चीन सरकारलाई एक जोडी एक सिंगे गैंडा (भद्र र रुपसी) उपहार हस्तान्तरण समारोहमा उनले आपसी भेटघाट आदानप्रदानले चीनसँगको ऐतिहासिक सम्बन्ध अझ प्रगाढ बन्दै गएको बताए । प्रधानमन्त्री ओलीले केही समयअघिको आफ्नो चीन भ्रमणका क्रममा उच्चस्तरीय भेटघाट भएको स्मरण गर्दै भ्रमणका बेला भएको पारवहन र यातायातसम्बन्धी सम्झौता कार्यान्वयनको काम दु्रतगतिमा अघि बढेको जानकारी पनि गराए । भृकुटी र अरनिकोबाट शुरु भएको नेपाल–चीनबीचको सम्बन्धलाई भद्र र रुपसीले थप गाढा बनाएको प्रधानमन्त्री ओलीको भनाइ थियो । नेपाल सरकार मन्त्रिपरिषद्को विसं २०७३ असार २६ गतेको बैठकबाट चीन सरकारलाई दुई जोडी गंंैडा दिने निर्णयअनुसार चितवन राष्ट्रिय निकुञ्जबाट एक जोडी गैंडा ल्याई हस्तान्तरण गरिएको हो । अर्काे जोडी गंैडा आगामी साउनभित्र हस्तान्तरण गरिसक्ने बताइएको छ ।
www.vishwanews.com अनलाइन समाचार तथा सूचनामुलक न्यूज पोर्टल हो । विश्व सन्देश मिडिया समूहले यो अनलाइनका साथै १० वर्षदेखि अमेरिकाबाट विश्व सन्देश पत्रिका प्रकाशन गर्दै आएको छ । अमेरिकाको न्यूयोर्क र टेक्सस राज्यबाट प्रकाशित पत्रिका अमेरिकाका विभिन्न राज्यमा बस्नुहुने नेपालीसम्म पुग्दै आएको छ । नेपालमा समेत कार्यालय राखी यस अनलाइन सञ्चारमाध्यममार्फत विश्वभरि रहनुहुने नेपालीका गतिविधि नेपालमा रहनुहुने नेपालीसम्म र नेपालको गतिविधि विश्वभरि रहनुहुने नेपालीसम्म पुर्याउँदै आएका छौं ।